|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 83

**din 27 noiembrie 2014**

**privind aprobarea rectificării bugetului Spitalului Municipal Dej pe anul 2014, virarea de credite bugetare și modificarea listelor de investiții din fondul de dezvoltare**

**Consiliul local al Municipiului Dej,** întrunit în ședința ordinară din data de 27 noiembrie 2014,

 Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 21.248 din 20 noiembrie 2014, al Direcţiei Economice din cadrul Primăriei Municipiului Dej, prin care se supune spre aprobare **rectificarea bugetului Spitalului Municipal Dej pe anul 2014, virarea de credite bugetare și modificarea listelor de investiții din fondul de dezvoltare**, proiect avizat favorabil în şedinţa de lucru a comisiei economice din data de 27 noiembrie 2014;

 Ținând cont de prevederile ‘art. 191’, alin. (3) din Legea Nr. 95/2006 – Lege privind reforma în domeniul sănătății, cu modificările și completările ulterioare, precum și prevederile ”pct. 1”, lit. c) din Ordinului Nr. 1.043/2010 privind aprobarea Normelor metodologice pentru elaborarea bugetului de venituri și cheltuieli al spitalului public;

 În conformitate cu prevederile ’art. 19’, alin. (2) din Legea Nr. 273/2006, privind finanțele publice, cu privire la rectificarea bugetului de venituri și cheltuieli;

 În baza prevederilor ’art. 36’, alin. (6), lit. a) și ’art. 45’, alin. (2), lit. a) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** **Aprobă** rectificarea bugetului Spitalului Municipal Dej pe anul 2014, **cu suma de 269,60 mii lei.**

 **Art. 2.** **Aprobă virarea de credite bugetare** de la titlul **cheltuieli de personal în sumă de 200,00 mii lei,** la titlul **bunuri și servicii.**

 **Art. 3.** **Aprobă modificarea listelor de investiții din fond de dezvoltare**, conform Anexelor care fac parte integrantă din prezenta hotărâre.

 **Art. 4.** Cu ducerea la îndeplinire a prevederilor prezentei hotărâri se încredințează Spitalul Municipal Dej și Direcția economică din cadrul Primăriei Municipiului Dej.

**Preşedinte de şedinţă,**

**Lazin Sebastian Flaviu**

**Nr. consilieri în funcţie - 19**

 **Nr. consilieri prezenţi - 17**

**Nr. voturi pentru - 17**

 **Nr. voturi împotrivă -**

 **Abţineri -**  **Contrasemnează**

 **Secretar, Covaciu Andron**